钦定古今图书集成/历象汇编/乾象典/第041卷 > 《念奴娇》〈月词应制〉曾觌
## 钦定古今图书集成/历象汇编/乾象典/第041卷 > 《念奴娇》〈月词应制〉曾觌

素飙漾碧，看天衢、稳送一轮明月。翠水瀛壶人不到，
比似世间秋别。玉手瑶笙，一时同色，小按霓裳叠。天
津桥上，有人偷记新阕。　当日谁幻银桥，阿瞒儿戏，
一笑成痴绝。肯信群仙高宴处，移下水晶宫阙。云海
尘清，山河影满，桂冷吹香雪。何劳玉斧，金瓯千古无
缺。